4. การวิจัยและพัฒนา

4.1. ผลิตภัณฑ์

บริษัทได้ตระหนักถึงความสำคัญของคุณภาพผลิตภัณฑ์และการตอบสนองต่อความต้องการของลูกค้าเป็นหลัก
บริษัทจึงมีนโยบายที่เน้นในเรื่องการวิจัยและพัฒนาเกี่ยวกับผลิตภัณฑ์อย่างต่อเนื่อง ได้แก่
การพัฒนาผลิตภัณฑ์ใหม่
การพัฒนาผลิตภัณฑ์ให้มีความเหมาะสมกับลักษณะการใช้งานของลูกค้าแต่ละราย
และการลดผลกระทบต่อสิ่งแวดล้อม เป็นต้น
ทำให้บริษัทสามารถให้คำแนะนำแก่ลูกค้าเพื่อให้สามารถนำสีไปใช้ได้เต็มประสิทธิภาพ
และเพิ่มความสามารถในการแข่งขันโดยการสร้างความแตกต่างจากคู่แข่ง
โดยการวิจัยและพัฒนาของบริษัทสามารถแบ่งได้ดังนี้

1.  การร่วมวิจัยและพัฒนากับเจ้าของ Know-How บริษัทมีการร่วมวิจัยและพัฒนากับเจ้าของ
    Know-How เพื่อให้สีมีคุณสมบัติที่พิเศษ และสอดคล้องกับความต้องการของตลาด เช่น

1)  การร่วมวิจัยตามความร่วมมือทางเทคนิคกับ INX International Ink Co.
    ในการพัฒนาสายการผลิตหมึกพิมพ์

2)  การร่วมวิจัยตามความร่วมมือทางเทคนิคกับ BASF Coatings Japan
    ในการพัฒนาสายการผลิต และสีพ่นภายนอกยานยนต์

3)  การร่วมวิจัยตามความร่วมมือทางเทคนิคกับ Watson Standard ประเทศสหรัฐอเมริกา
    ในการพัฒนาสายการผลิต และสีเคลือบบรรจุภัณฑ์

    1.  การวิจัยและพัฒนาขึ้นเอง โดยการพัฒนา Know-How จากเจ้าของลิขสิทธิ์
        และการวิจัยและพัฒนาเพื่อการปรับการใช้งานสีให้สอดคล้องกับสภาพแวดล้อมในประเทศไทย
        เช่น

1)  บริษัทมีการวิจัยและพัฒนาสีเพิ่มเติมเพื่อปรับการใช้งาน
    เนื่องจากประเทศไทยมีสภาพภูมิอากาศต่างจากประเทศญี่ปุ่นและอเมริกา
    และมีลักษณะวิธีการใช้สีที่แตกต่างกัน
    โดยที่โรงงานในประเทศญี่ปุ่นจะใช้ระบบคอมพิวเตอร์และมีหุ่นยนต์เข้ามาใช้ในกระบวนการผลิต
    เนื่องจากมีการผลิตต่อครั้งเป็นจำนวนมาก ในขณะที่ประเทศไทยยังต้องพึ่งพาแรงงานคนอยู่
    จึงต้องมีการพัฒนาปรับสูตรและส่วนผสมของสีที่ใช้สำหรับการพ่นด้วยมือ
    เพื่อให้มีคุณสมบัติการยึดเกาะดีขึ้นและให้สีที่พ่นมีความเรียบสม่ำเสมอกัน

2)  บริษัทมีการคิดค้นและพัฒนาสูตรสีโดยตระหนักถึงสิ่งแวดล้อม เช่น สี Hi-Solid คือ
    สีที่ลดปริมาณการใช้ทินเนอร์ การพัฒนาสูตรสีชั้นเดียว 1-Coat System แทนสี 2-Coat
    System ที่ต้องเคลือบสี 2 ชั้น ทำให้ลดมลภาวะและประหยัดต้นทุนของลูกค้า
    โดยการลดการใช้ทินเนอร์และลดจำนวนครั้งในการเคลือบสี

จากนโยบายที่ให้ความสำคัญเรื่องการวิจัยและพัฒนาดังกล่าว
บริษัทจึงได้จัดสรรงบประมาณเพื่อเป็นเงินลงทุนสนับสนุนในส่วนที่เกี่ยวข้องกับการวิจัยและพัฒนาผลิตภัณฑ์อย่างสม่ำเสมอเป็นประจำทุกปี
โดยบริษัทมีการลงทุนในการวิจัยและพัฒนาในปี 2547 – 2549 ดังนี้

+--------+----+----------+------------------+------+------+--------+
| ป      | ล  | ร        | ประโยชน์ที่ได้รับ     | งบป  |      |        |
| ระเภทก | งท | ายละเอียด |                  | ระมา |      |        |
| ารลงทุน | ุนโ |          |                  | ณที่ใช้ |      |        |
|        | ดย |          |                  | (พัน  |      |        |
|        |    |          |                  | บาท) |      |        |
+--------+----+----------+------------------+------+------+--------+
|        |    |          |                  | ปี    | ปี    | ปี 2549 |
|        |    |          |                  | 2547 | 2548 |        |
+--------+----+----------+------------------+------+------+--------+
| การต   | บร | ซื้อเครื่อ   | เพ               | 1,29 | 1,13 | 4,     |
| รวจสอบ | ิษัท | งมือและอุป | ิ่มประสิทธิภาพในการต | 0.51 | 5.91 | 019.09 |
| คุณภาพแ |    | กรณ์ที่ใช้ใน | รวจสอบคุณภาพของผล |      |      |        |
| ละพัฒนา |    | ห้องทดลอง | ิตภัณฑ์ให้ถูกต้องแม่นยำ |      |      |        |
| ผลิตภัณฑ์ |    |          |                  |      |      |        |
|        |    |          | เพื่อเป็นการสร้า     |      |      |        |
|        |    |          | งความมั่นใจแก่ลูกค้าว |      |      |        |
|        |    |          | ่าผลิตภัณฑ์ที่ได้จากบริษ |      |      |        |
|        |    |          | ัทจะมีคุณภาพตรงตามค |      |      |        |
|        |    |          | วามต้องการของลูกค้า |      |      |        |
+--------+----+----------+------------------+------+------+--------+
| การเพ  | บร | ซื้อเคร    | เพิ่มป             | 8,02 | 7,58 | 8,     |
| ิ่มประสิท | ิษัท | ื่องจักรและ | ระสิทธิภาพในการผลิต | 0.32 | 1.64 | 996.45 |
| ธิภาพใน |    | อุปกรณ์ที่ใช |                  |      |      |        |
| การผลิต |    | ้ในการผลิต | ลดต้นทุนการผลิต     |      |      |        |
|        |    |          | ของบริษัทในการใช้ปร |      |      |        |
|        |    |          | ะโยชน์จากเครื่องจักร |      |      |        |
+--------+----+----------+------------------+------+------+--------+
| รวม    |    |          |                  | 9,31 | 8,71 | 13,    |
|        |    |          |                  | 0.83 | 7.56 | 015.54 |
+--------+----+----------+------------------+------+------+--------+

นอกจากนี้ บริษัทยังได้รับการสนับสนุนด้านการวิจัยและพัฒนาผลิตภัณฑ์สีพ่นพลาสติกจาก OMT
โดยมีการลงทุนร่วมกับบริษัทในการซื้ออุปกรณ์และเครื่องมือที่ใช้ในห้องทดลอง
เพื่อใช้เพิ่มประสิทธิภาพในการตรวจสอบคุณภาพของผลิตภัณฑ์ให้ถูกต้องแม่นยำ
และทดลองผลิตภัณฑ์ใหม่ๆ ในกลุ่มสีพ่นพลาสติก เนื่องจาก OMT
ต้องการให้บริษัทใช้เครื่องมือตรวจสอบที่มีมาตรฐานเดียวกับผู้ผลิตในประเทศญี่ปุ่น
เพื่อเป็นการสร้างความมั่นใจแก่ลูกค้าว่าผลิตภัณฑ์ที่ได้จากบริษัทจะมีคุณภาพตรงตามความต้องการของลูกค้า
โดย OMT มีการลงทุนเพื่อสนับสนุนด้านการวิจัยและพัฒนาให้บริษัท ทั้งนี้
อุปกรณ์และเครื่องมือทั้งหมดติดตั้งอยู่ที่บริษัท